ชื่อสถานที่: ชมรมนำเที่ยวพื้นบ้านสลักคอก
ประเภท: สถานที่ท่องเที่ยว
ที่อยู่: 999/1 หมู่ 4
ตำบล: เกาะช้างใต้
อำเภอ: เกาะช้าง
จังหวัด: ตราด
รหัสไปรษณีย์: 23170
พิกัด: 12.02343, 102.39214
แท็ก: ตราด, เกาะช้าง , ชมรมนำเที่ยวพื้นบ้านสลักคอก, บ้านสลักคอก

หมู่บ้านสลักคอกอยู่ทางด้านตะวันออกของเกาะช้าง เป็นหมู่บ้านชาวประมงเล็ก ๆ ที่ซ่อนตัวอยู่ในช่องแคบภายในเวิ้งขนาดใหญ่ลักษณะคล้ายคอกสัตว์ ล้อมรอบด้วยแนวป่าชายเลนซึ่งเป็นที่ทำกิน แหล่งประมงพื้นบ้าน รวมถึงเป็นที่อนุบาลพันธุ์สัตว์น้ำต่าง ๆ มีช่องทางออกสู่ท้องทะเลทางเดียวซึ่งเป็นช่องแคบขนาดเล็ก ที่บริเวณปากอ่าวมีเกาะสลักและเกาะลิ่ม สถานที่แห่งนี้จึงถูกเรียกว่ารวม ๆ ว่า “อ่าวสลักคอก” เมื่อมาเยือนหมู่บ้านสลักคอก จะได้สัมผัสวิถีชีวิตของชาวประมงพื้นบ้านที่ยังคงความเป็นอยู่ดั้งเดิมเอาไว้ สามารถพายเรือคายักท่องป่าชายเลนได้ด้วยตัวเอง ไปตามลำคลองธรรมชาติที่มีสายน้ำ สีเขียวสด ระหว่างทางจะได้พบกับพืชพรรณไม้เฉพาะถิ่นต่าง ๆ ในป่าชายเลน โดยทางชมรมท่องเที่ยวของหมู่บ้านจะแจกแผนที่อธิบายเส้นทางต่าง ๆ ใครอยากเปลี่ยนบรรยากาศก็สามารถเลือกนั่งเรือมาดหรือที่รู้จักในชื่อ “เรือกอนโดลาเกาะช้าง”

ท่องเที่ยวชุมชน ล่องเรือชมอ่าวสลักคอก